கேள்வி: பொதும்பில் புல்லாளங் கண்ணியார் - இவரதுபாடல் சொல்லும் செய்திகள் பற்றி விளக்கவும்.
பதில்: போர்வினை முடிந்து மனை திரும்பும் தலைவன் தன் தேர்ப்பாகனிடம் சொல்கிறான். பகுவாய்த் தேரை :மழை பொழிந்ததால் தவளை பல இசைக்கருவிகள் முழங்குவது போலக் கறங்குகிறது(ஒலிக்கிறது). பிடவம் :பிடவம் பூக்கள் நுண்மணல் போல் வழியெங்கும் வரிவரியாக வரித்துக் கிடக்கின்றன. கோடல் :பாம்பு படமெடுப்பது போல கோடல் பூ பூத்திருக்கிறது. இரலை :இரலைமான் ஊற்றோடும் அறல்நீரைப் பருகித் தன் துணையோடு படுத்துக்கிடக்கிறது. வலவ! :நம் தேரில் பூட்டிய குதிரை ஓடும் மணியோசை காடு முழுவதும் கேட்கும்படி தேரை ஓட்டுக! (தேர்க்காலில் அகப்பட்டுக்கொள்ளாமல் அவை விலகட்டும்). நான் அம்மா அரிவையைத் துன்னவேண்டும். * துன்னல் = தைத்தல், புணர்தல் பகுப்பு:சங்கப் புலவர்கள்